Hvordan er det å jobbe i avdelingen?
Vi jobber målrettet og kontinuerlig for å skape et godt og inkluderende arbeidsmiljø med stor takhøyde. Avdelingen har sterkt fokus på den enkelte og tilbyr faglig påfyll og utfordringer, med gode muligheter for videre utdanning og ansvar i og utenfor avdelingen. Det er også mange spennende administrative stillinger i TMBN HRS som er aktuelle etter noen års arbeidserfaring.

Arbeidsbelastningen kan tidvis være hektisk med lange dager, øvelser i inn- og utland samt deltakelse i internasjonale operasjoner. TMBN HRS ivaretar den enkelte ved å skape best mulig balanse mellom arbeid og fritid. Det legges opp til en rekke sosiale arrangementer gjennom året, både for ansatte, partnere og familie. Avdelingen har eget ivaretakelsesteam bestående av familiekoordinator, HMS-ansvarlig, fysioterapeut og prest som utfører dette arbeidet.

Det tilrettelegges for variert fysisk trening i arbeidstid for alle ansatte.